armvectores/hy_wikipedia_2023 huggingface dataset:
Կասուբիում Բուգանդա թագավորների գերեզման

Կասուբիում Բուգանդայի թագավորների գերեզմանը գտնվում է Կամպալա շրջանի Կասուբի բլրի վրա և զբաղեցնում է մոտ 30 հեկտար տարածք, 2001 թվականից այն ընդգրկվում է ՅՈՒՆԵՍԿՕՅԻ Համաշխարհային ժառանգության  կազմում։ Նրա տարածքի զգալի մասն օգտագործվում է ավանդական գյուղատնտեսության համար։


== Նկարագրություն ==
Բլրի վերևում գտնվում է Բուգանդայի նախկին իշխանների պալատը («կաբակա»), որը կառուցված է եղել 1882 թվականին և  1884 թվականին փոխակերպվել է թագավորական դամբարանի։
«Մուզիբու-Ազալա-Մպանգա» գլխավոր շենքը, որտեղ տեղակայված են չորս դամբարաններ, ունի կլոր ձև և ավարտվում է գմբեթով։ Այդ ճարտարապետական հուշարձանը պատրաստված է բնական նյութերից, հիմնականում՝ փայտից, ծղոտից, եղեգից, ձողիկներից և կավե սահուկից։
Դամբարանում թաղված են Բուգանդայի թագավորները՝

Մուտեսա I (1835—1884)
Մվանգա II (1867—1903)
Դաուդի Չվա (1896—1939)
Մուտես II | Պարոն Մուտեսա II (1924—1969).Օբյեկտի հիմնական նշանակությունը կապված է ոչ նյութական արժեքների հետ, ինչպիսիք են հավատքը, հոգևորը, զարգացման շարունակականությունը և ազգային ինքնությունը.


== Հրդեհ ==

2010 թվականի մարտի 16-ին ըստ տեղական ժամանակի՝ մոտ 8։30-ին, դամբարանի տարածքում հրդեհ սկսվեց, ինչի հետևանքով համաշխարհային ժառանգության այս օբյեկտը ամբողջությամբ այրվեց։ Հրդեհի առաջացման պատճառներն անհայտ են։ Թագավորների մնացորդները ապահով են մնացել, քանի որ գերեզմանների ներքին մասը պաշտպանված է եղել ավերումից։ Հրդեհը տեղի է ունեցել Ուգանդայի եւ Բուգանդայի կառավարությունների միջև վատացած հարաբերությունների ժամանակ, մասնավորապես 2009թվականի սեպտեմբերին տեղի ունեցած իրադարձությունների պատճառով : Երկրում տեղի ունեցող խռովությունների պատճառով այդ ժամանակ Բուգանդայի թագավորին ստիպել էին դադարեցնել ուղևորությունները երկրում, իսկ նրան համակրող լրագրողներից մի քանիսը ձերբակալվել էին։ Մարտի 17-ին Բուգանդայի կաբակա Ռոնալդ Մուվենդա Մութեբի II-ը և Ուգանդայի նախագահ Յովերի Մուսևենին այցելել են թաղման վայր։ Հարյուրավոր մարդիկ նույնպես այցելել են հրդեհի վայր, որպեսզի փրկեն հրդեհից մնացած մնացորդները։
Նախագահական այցելության ժամանակ, սկսվել են բողոքներ։ Այդժամ անվտանգության ծառայությունը գնդակահարել է երկու ցուցարարների, իսկ հինգին վիրավորվել։ Ուգանդացի զինվորներն ու ոստիկանությունը արցունքաբեր գազ են կիրառել՝ բաղանդի էթնիկ խմբից բաղկացած ամբոխը ցրելու համար։
Բուգանդի Թագավորության վարչապետ Ջոն Բոսկո Վալուսումբին մարտի 17-ը հայտարարեց «Թագավորության սգի օր»։ Այս անսիրտ արարքի կորուստները նկարագրելու համար բառեր չկան։
2014 թվականի մայիսին ճապոնական օգնությունը սկսեց համալիրի վերակառուցումը


== Պատկերասրահ ==

		


== Հղումներ ==
Kasubi Tombs website Archived 2018-10-12 at the Wayback Machine. (англ.)


== Ծանոթագրություններ ==
Սեն Ժուլիեն Վոկանս

Սեն Ժուլիեն Վոկանս (ֆր.՝ Saint-Julien-Vocance), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 259 մարդ, բնակչության խտությունը` 9.80 մարդ/կմ²։ Բնակավայրը զբաղեցնում է 26.42 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Լիոն քաղաքից` 70 կմ հարավ, Պրիվա քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 161 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 51։ Ակտիվության ցուցանիշը կազմում է 68,3 %։ 110 աշխատունակ մարդկանցից աշխատել է 105 անձ (56 տղամարդ և 49 կին)։ Գործազուրկ են եղել 5 անձ (2 տղամարդ և 3 կին)։ 51 անաշխատունակներից 4-ը եղել են աշակերտներ կամ ուսանողներ, 20-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հոմեայի արբանյակներ

Հոմեա գաճաճ մոլորակը ունի երկու արբանյակ  - Խիակա և Նամակա (անվանուները ծագում են հավայան դիցաբանության աստվածների անուններից)։ Արբանյակները հայտնաբերվել են 2005 թվականին Հոմեայի դիտարկումների ժամանակ Կեկի աստղադիտարանից.
Հոմեայի արբանյակները ունեն մի քանի արտասովոր հատկություններ։ Համարվում է, որ նրանք հանդիսանում են Հոմեայի ընտանիքի մաս (Տրանսնեպտունային մարմինների ընտանիք), որը ձևավորվել է սառցե բեկորներից միլիարդավոր տարիներ առաջ այն բանից հետո, երբ հզոր հարվածը ջարդել է Հոմեայի սառցե մանտիան։ Խիակայի վրա, որը չափերով երկու արբանյակներից մեծն է և պտտվում է ավելի բարձր ուղեծրով, միանշանակ մակերևույթի առավել մեծ մասը է կազմում սառույցը - այս առանձնահատկությունը հաճախ չի հանդիպում Կոյպերի գոտու մարմինների համար։ Նամակայի, մոտավորապես տասն անգամ փոքր է չափերով Խիակայից, ուղեծիրը ունի տարօրինակ դինամիկա, հավանաբար, գտնվում է ավելի մեծ արբանյակի ազդեցության տակ։


== Հայտնաբերումը և անվանում ==
Արբանյակները հայտնաբերվել են 2005 թվականին Կալիֆոռնիական տեխնոլոգիական ինստիտուտի խմբի կողմից Հոմեայի շուրջ (որը այն ժամանակ ոչ-պաշտոնապես կոչվում էր K40506A և ուներ «Սանտա» մականուն Կեկի աստղադիտարանում դիտարկումների անցկացման ընթացքում։ 
Մեծ արբանյակը հայտնաբերվել է 2005 թվականի հունվարի 26-ին, և 2005 թվականի հուլիսի 29-ից հետո (երբ Հոմեան ստացավ 2003 EL61 ժամանակավոր անվանում), պաշտոնապես անվանվեց «S/2005 (2003 EL61) 1»: 

Փոքրը, և ավելի մոտը Հոմեային, հայտնաբերվել է 2005 թվականի հունիսի 30-ին, և և 2005 թվականի հուլիսի 29-ից հետո անվանվեց «S/2005 (2003 EL61) 2»


== Նկարագիր ==


== Տես նաև ==
Արեգակնային համակարգի մոլորակների և արբանյակների հայտնաբերման պատմություն


== Ծանոթագրություններ ==
Առուկյուլա (գյուղ, Կոեռու շրջան)

Անվան այլ կիրառումների համար տե՛ս՝ ԱռուկյուլաԱռուկյուլա (էստ․՝ Aruküla), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3967) Շեխտելիա

(3967) Շեխտելիա (անգլ.՝ Shekhtelia), աստերոիդ աստերոիդների գոտու արտաքին մասում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,243622 ա. մ., առավելագույնը մոտենում է 3,0735 ա. մ. հեռավորության վրա և հեռանում 3,4138 ա. մ.։ Արեգակի շուրջ մեկ ամբողջական պտույտ է կատարում 2133,75 երկրային օրվա ընթացքում, իր ուղեծրով շարժվելով միջինում 0,168717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3967) Շեխտելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեգան Մարտին

Մեգան Ջեթ Մարտին (անգլ.՝ Meaghan Jette Martin, փետրվարի 17, 1992(1992-02-17), Լաս Վեգաս, Նևադա, ԱՄՆ), ամերիկացի դերասանուհի, երգչուհի, կիթառահար, դաշնակահար, պարուհի և ֆոտոմոդել։


== Կարիերա ==
Իր կարիերան Մեգանը սկսել է 1997 թվականին որպես մոդել, երբ ընդամենը 5 տարեկան էր։
Նկարահանվել է ավելի քան 30 ֆիլմում։ Հայտնի է Թես Թայլերի դերով «Քեմփ Ռոք» (2008) և «Քեմփ ռոք 2․ Վերջին համերգ» (2009) ֆիլմերում, Բիանկի Սթրեթֆորդի դերով «10 պատճառ, թե ինչու եմ քեզ ատում» (2009-2010) հեռուստասերիալում և Ջո Միտչելի դերով «Վատ աղջիկները 2» (2011) ֆիլմում։
Բացի իր մոդելային և դերասանական կարիերայից Մեգանը նաև երաժիշտ է։ 2009 թվականից աշխատում է Jonas Records լեյբլի հետ։


== Անձնական կյանքը ==
2016 թվականի սեպտեմբերի 24-ին Մեգանն ամուսնացել է Օլի Հինգինսոնի հետ։


== Ֆիլմագրություն ==


== Ծանոթագրություններ ==
Սուուռե-Ահլի

Սուուռե-Ահլի (էստ․՝ Suure-Ahli), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոստանյան թատերախումբ

Կոստանյան թատերախումբ, կազմակերպվել է 1921 թվականին, Թեհրանում։ Գործել է 1920-1950-ական թթ.։ 1930-ական թթ. «Կովկասահայ դրամատիկ խումբ» անունով հանդես է եկել Ֆրանսիայում, Անգլիայում, Լիբանանում, Սիրիայում և այլուր, ներկայացնելով Շիրվանզադեի «Նամուս», «Չար ոգի», Լևոն Շանթի «Հին աստվածներ», Ա. Ցուժին-Սումբատովի «Դավաճանություն», Շեքսպիրի «Օթելլո», Ջիակոմետտիի «Ոճրագործի ընտանիքը», Իբսենի «Ուրվականներ» և այլ գործեր։
Թատերախմբի հիմնական ուժերը եղել են իրենց բեմական գործունեությունը 1910-ական թթ. Թիֆլիսում և Բաքվում սկսած Կոստանյան դերասանական ընտանիքի անդամները՝ Կոստանյան Միքայել Ալեքսանդրի (իսկական ազգանունը՝ Ալավերդյան), կինը՝ Մամիկոնյան-Կոստանյան Մարգարիտ, նրանց զավակները՝ Կոստանյան Ասյա (տիկին Չիլինկիր)՝ դերասանուհի և պարուհի, Կոստանյան էմմա՝ պարուհի (ներկայացումներին մասնակցել է պարերով), Կոստանյան Վոլոդյա։ Մշտական շրջագայությունների ժամանակ թատերախմբի ներկայացումներին մասնակցել են տեղի հայ դերասաններն ու սիրողները։ Գլխավոր դերերը կատարել են Կոստանյան ընտանիքի անդամները։
1933 թվականին ստեղծել են Դրամատիկ դերասանական խումբը, 1935 թվականին՝ Դրամա-օպերետային դերասանական խումբը։ Բեմադրել են բազմաթիվ պիեսներ՝ կատարելով գլխավոր դերերը։ Խումբը գործել է մինչև 1950-ական թվականներին։
Կորնելիու Պրոկոպիուի գավառ

Կորնելիու Պրոկոպիուի գավառ (պորտ.՝ Microrregião de Cornélio Procópio), գավառ Բրազիլիայի Պարանա նահանգում։ Մտնում է Պուինեյրու Պարանաենսիի հյուսիսային մարզի մեջ։ Բնակչությունը կազմում է 179 933 մարդ՝ 2006 թվականի տվյալներով։ Զբաղեցնում է 4536,539 կմ² տարածք։ Բնակչության խտությունը՝ 39,7 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 423 482 894,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7842,21 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,752


== Գավառի կազմ ==
Գավառի կազմի մեջ են մտնում հետևյալ համայնքները.

Աբատիյա
Անդիրա
Բանդեյրանտիս
Կոնգոնինյաս
Կորնելիու Պրոկոպիու
Իտամբարակա
Սանտա Ամելիյա
Նովա Ֆատիմա
Պետրոպավլովկա (գյուղ, Կոլոմակի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ուկրաիներեն՝ Петропавлівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Պետրոպավլովկա գյուղում բնակվում էր 69 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 156,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոտին

Խոտին (ուկրաիներեն՝ Хотин), Խոտիմ, Հոթին, քաղաք Ուկրաինայի Չեռնովցիի մարզի Խոտինի շրջանում, շրջկենտրոն։ Գտնվում է Դնեստրի աջ ափին։
Չճշտված տվյալներով Խոտին քաղաքում բնակվում էր 11 216 մարդ։ Բնակավայրը զբաղեցնում է 20, 39 կմ²։
Համանուն շրջանի կենտրոնը։ Հիմնադրման ժամանակն անհայտ է։ Ըստ ավանդության, Խոտին է կոչվել դակ ցեղապետ Կոտիզոնի (III դար) անունով։ X - XI դդ. եղել է Կիևյան Ռուսիայի, ապա՝ Գալիցա-Վոլինյան իշխանության կազմում։ XIV - XIX դդ. հաճախ ձեռքից ձեռք է անցել՝ գտնվելով Մոլդովայի, Լեհաստանի, Թուրքիայի կամ Ռուսաստանի տիրապետության տակ։ Բուխարեստի հաշտության պայմանագրով (1812) և Բեռլինի կոնգրեսի (1878) որոշմամբ միացվել է Ռուսաստանին, սակայն 1918 թ.-ին անցել է Ռումինիային։ 1940 թ.-ից Ուկրաինայի կազմում է։
Խոտինը մինչև 1856 թ.-ը բերդաքաղաք էր և ռազմա-ստրատեգիական ու առևտրա-արհեստագործական կարևոր կենտրոն։ Խոտինում եղել է նաև հայկական գաղութ։ Հայերը Խոտինի հնագույն բնակիչներից էին։ Նրանց թիվն ավելի մեծացավ, երբ Մոլդովայի իշխան Ալեքսանդրու Բարեպաշտի հրավերով 1418 թ.-ին Լեհաստանից գաղթած 3000 հայ ընտանիքների մի մասը հաստատվեց Խոտինում և շրջակայքում (Վալեա, Արմյանկա և այլն)։
Հայերն զբաղվում էին երկրագործությամբ, արհեստագործությամբ ու առևտրով։ 1480 թ.-ին Խոտինում կառուցել են եկեղեցի։ Մշակութային և առևտրական սերտ կապեր են պահպանել Լվովի, Կամենեց-Պադոլսկի ու Մոլդովայի մյուս հայկական գաղութների հետ։ XVII դարում անհաջող փորձ է կատարվել Խ-ի հայերին կաթոլիկացնելու։ Հաճախ կրկնվող-պատերազմների և քաղաքական ու տնտեսական այլ աննպաստ պայմանների հետևանքով Խոտինի հայերը Մոլդովայի հայկական գաղութների բնակչության մեծ մասի հետ 1672 թ.-ին գաղթեցին Տրանսիլվանիա։ Այնուհետև Խոտինի հայկական գաղութն սկսեց քայքայվել։ 1808 թ.-ին Խոտինում կար ընդամենը 20 տուն հայ, և դեռևս կանգուն էր հայոց Ս. Աստվածածին եկեղեցին։ 1858 թ.-ին հայերի թիվը Խոտինում և շրջակայքում 255 էր, 1937 թ.-ին արդեն Խոտինում հայ չէր մնացել։


== Գրականություն ==
Բժշկյան Մ., ճանապարհորդութիւն ի Լեհաստան, Վնտ., 1830
Հովհաննես Կամենացի, Պատմութիւն պատերազմին խոթինու, Ե., 1964։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռոմեո և Ջուլիետ (ֆիլմ, 2013)

Անվան այլ կիրառումների համար տե՛ս՝ Ռոմեո և Ջուլիետ (այլ կիրառումներ)Ռոմեո և Ջուլիետ (անգլ.՝ Romeo and Juliet), Կարլ Կարլեի ռեժիսորական ֆիլմն է, որը ստեղծվել է Ուիլյամ Շեքսպիրի համանուն «Ռոմեո և Ջուլիետ» ստեղծագործության մոտիվներով։ Ֆիլմի գլխավոր դերերում խաղում են անգլիացի դերասան Դուգլաս Բուտը և ամերիկյան դերասանուհի Հեյլի Ստեյնֆիլդը։


== Սյուժե ==
Ֆիլմի գլխավոր հերոսները՝ աղջիկը և տղան սիրահարվում են միմյանց, սակայն նրանց երկուսի ընտանիքների թշնամանքը ֆիլմի վերջում հանգեցնում է ողբերգական ավարտի։


== Դերերում ==
Դուգլաս Բուտ - Ռոմեո
Հեյլի Ստեյնֆիլդ - Ջուլիետ
Ստելլան Սկարսգարդ - Էսկալ արքա
Փոլ Ջամատի - կուսակրոն Լորենցո
Քրիստիան Կուկ - Մերկուցիո
Էդ Վեստվիկ - Թիբալտ
Քոդի Սմիթ-Մակֆի - Բենվոլիո
Թոմ Ուիսդոմ - Փարիս
Լեսլի Մենվիլլ - Կորմիլիցա
Նատաշա Մակելոհան - Սինյոր Կապուլետտի
Դեմիեն Լյուիս - Սինյոր Կապուլետտի
Թոմաս Արանա - Սինյոր Մոնտեկկի
Լաուրա Մորանտե - Մոնտեկկի
Կլայվ Ռիչի - Պիտեր
Սիմոնա Կապպարինի - Կապուլետտի
Անտոն Ալեքսանդր - Աբրահամ
Մարկո Կվալյա - ագարակատեր


== Սաունդտրեկ ==
Ցանկ։


== Ծանոթագրություններ ==


== Արտաքին հղումներ ==
Կարլեի, «Ռոմեո և Ջուլիետ», 2013 - ֆիլմի ստեղծման պատմություն. տեղեկատվություն ֆիլմի մասին
Խոստակդար

Խոստակդար (միջին պարսկ. խվասթաք-դար - ավատատեր), խոստակ ստացող ավատատեր պարթև Արշակունիների, Սասանյանների պետությունում և Հայաստանում։ Խոստակդարն իրավունք չուներ առանց խոշոր ֆեոդալի վաճառել կամ նվիրել խոստակը։
Խոստակդարն իր խոստակը կարող էր ժառանգել որդիներին կամ մերձավորներին՝ ըստ օրենքի և կտակի։ Ժառանգությունը որդիներին տրվել է ամբողջությամբ կամ յուրաքանչյուրին՝ իր բաժինը։ Խոստակդարի պարտքը պարտավոր էին վճարել նրա որդիները՝ ժառանգության իրենց բաժնին համապատասխան։ Այլադավանները խոստակդարի ժառանգորդ չէին ճանաչվում։
Հովհաննես Նաղաշյան (անասնաբույժ)

Անվան այլ կիրառումների համար տե՛ս՝ Հովհաննես Նաղաշյան (այլ կիրառումներ)Հավհաննես Զավենի Նաղաշյան (հունիսի 12, 1950(1950-06-12), Երևան, Հայկական ԽՍՀ, ԽՍՀՄ - օգոստոսի 11, 2021(2021-08-11)), հայ անասնաբույժ։ Անասնաբուժական գիտությունների դոկտոր (1994), պրոֆեսոր (2002)։ Հայաստանի գյուղատնտեսական գիտությունների ակադեմիայի ակադեմիկոս (2004)։


== Կենսագրություն ==
Հովհաննես Նաղաշյանը ծնվել է 1950 թվականի հունիսի 12-ին, Երևանում։ 1968-1974 թվականներին սովորել և ավարտել է Երևանի անասնաբուծական-անասնաբուժական ինստիտուտը` ստանալով անասնաբույժ որակավորում։ 1974-1975 թվականներին  եղել է ՀՀ գիտությունների ազգային ակադեմիայի կենսաքիմիայի ինստիտուտի ավագ լաբորանտ, 1976-1984 թվականներին՝ Հիգիենայի և թունաբանության համամիութենական ինստիտուտի հայկական մասնաճյուղի կրտսեր գիտաշխատող, 1984-1988 թվականներին՝ Երևանի անասնաբուծական-անասնաբուժական ինստիտուտ թերապիայի ամբիոնի ասիստենտ։ 1984-1994 թվականներին աշխատել է Երևանի անասնաբուծական-անասնաբուժական ինստիտուտում, 1988-1994 թվականներին եղել է ինստիտուտի թերապիայի ամբիոնի դոցենտ, 1994-2011 թվականներին՝ Հայկական գյուղատնտեսական ակադեմիայի մակաբուծաբանության ամբիոնի վարիչ, 2001-2009 թվականներին՝  նույն ամբիոնի պրոֆեսոր։ 
1996 թվականից վերապատրաստում է անցել ձկների հիվանդությունների գծով Կավալա քաղաքի ձկնաբուծական գիտական կենտրոնում, Հունաստան, 1987 և 2002 թվականներին՝ Մոսկվայի Կ. Սկրյաբինի անվան անասնաբուժական ակադեմիայում, 2009 թվականին՝  Բարսելոնայի ինքնավար համալսարանում։


== Գիտական գործունեություն ==
Գիտական հետազոտությունները վերաբերում են անասնաբուժական մակաբուծաբանության տարբեր հիմնախնդիրներին։ Մշակել է կենդանիների ինվազիոն հիվանդությունների ախտորոշման, բուժման և կանխարգելման նոր մոտեցումներ։ Հեղինակ է «Մակաբուծաբանության ուսումնական ատլասի» (2000), «Մակաբուծաբանություն և կենդանիների ինվազիոն հիվանդություններ (2003) դասագրքի, «Ձկների հիվանդություններ (2005) և «Կենդանիների ինվազիոն հիվանդություններ (2006) ուսումնական ձեռնարկների։ Գիտական զեկուցումներով հանդես է եկել Ռուսաստանում, Վրաստանում, Ուկրաինայում, Հունաստանում և այլն։ Հեղինակ է գիտական աշխատությունների և մեթոդական աշխատանքների, դասագրքերի, ուսումնական ձեռնարկների, ատլասների և բազմաթիվ ՀՀ արտոնագրերի։


== Աշխատություններ ==
Գյուղատնտեսական կենդանիների հատուկ վտանգավոր վարակներ։ Ուսումնական ձեռնարկ / Հ. Զ. Նաղաշյան և ուրիշներ։ Երևան։ Հեղ. հրատ., 2017:
Կենդանիների ինվազիոն հիվանդություններ։ Լաբորատոր-գործնական պարապմունքների ձեռնարկ։ ՀՊԱՀ հրատարակչություն, 2006 - 24 էջ։
Ձկների հիվանդություններ։ Ուսումնական ձեռնարկ։ Երևան։ ՀԳԱ, 2005։
Մակաբուծաբանություն և կենդանիների ինվազիոն հիվանդություններ։ Ա. հ., 2003 - 408 էջ։


== Անդամակցություն ==
Հայաստանի անասնաբուժական (կենդանաբուժություն) ԳԱ  միության անդամ (2005)
Անասնաբույժ մակաբուծաբանների ամերիկյան միության անդամ
ՌԳԱ-ին կից մակաբուծաբանների միության անդամ
«Լաբորատոր կենդանիներ» ամերիկյան գիտական միության անդամ (2006)


== Ծանոթագրություններ ==
Հարավաֆրիկյան Հանրապետության դրոշ

Հարավաֆրիկյան Հանրապետության դրոշը Հարավաֆրիկյան Հանրապետության պետական խորհրդանիշերից է։ Այն սահմանված է Հարավաֆրիկյան Հանրապետության Սահմանադրությամբ և դրոշի մասին օրենքով։ Կազմված է կանաչ, սև, դեղին, սպիտակ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1994 թվականի ապրիլի 27-ին։


== Գույներ ==


== Աղբյուրներ ==
National Flag of South Africa (անգլ.)
Հուրան

Հուրան (լատ.՝ Panicula), բարդ ծաղկաբուղ, որի գլխավոր առանցքի տարբեր բարձրությունների վրա զարգանում են կողմնային ճյուղերը, որոնք իրենց հերթին ճյուղավորվում և կրում են ծաղիկներ կամ փոքրիկ ծաղկաբույլեր (օրինակ, հացազգիների հասկիկները, բարդածաղկավորների զամբյուղները և այլն)։ Ճյուղերը կարող են լինել գլխավոր առանցքին սեղմված (սեղմված կամ ուղձային հուրան) կամ դրանից հեռու (ցրված հուրան)։ Կարճ ճյուղերով սեղմված հուրան, որը նման է հացազգիների հասկին (եգիպտացորեն, Տիմոֆեևի խոտ և այլն), կոչվում է հասկափունջ (փետրափունջ)։
Բուլտ օ Բուա

Բուլտ օ Բուա (ֆր.՝ Boult-aux-Bois), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 146 մարդ, բնակչության խտությունը` 9.61 մարդ/կմ²։ Բնակավայրը զբաղեցնում է 15.2 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 65 կմ հյուսիս-արևելք, Շառլվիլ Մեզիեր քաղաքից 39 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան) բնակիչ, որոնցից ակտիվ էին 70-ը, իսկ ոչ ակտիվները` 23։ Ակտիվության ցուցանիշը կազմում է 75,3 %։ 70 աշխատունակ մարդկանցից աշխատել է 58 անձ (38 տղամարդ և 20 կին)։ Գործազուրկ են եղել 12 անձ (4 տղամարդ և 8 կին)։ 23 անաշխատունակներից 5-ը եղել են աշակերտներ կամ ուսանողներ, 10-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բաիա Բլանկա

Բաիա Բլանկա (իսպ. Bahía Blanca, իսպաներենից թարգմանված նշանակում է Սպիտակ Ծովախորշ), Արգենտինայում գտնվող քաղաք, որը մտնում է Բուենոս Այրես պրովինցիայի կազմի մեջ։ Գտնվում է Ատլանտյան օվկիանոսի ափին։ Հիմնադրվել է 1828 թվականի ապրիլի 11ին արգենտինացի գնդապետ Ռամոն Էսոբոյի կողմից։ 2010 թվականի մարդահամարի տվյալներով քաղաքում ապրում են 291 հազար մարդ։ Քաղաքի մոտակայքում է գտնվում նաև Արգենտինական ռազմածովային գլխավոր բազան՝ Պուերտո Բելգրանոն։


== Տնտեսություն ==
Բաիա Բլանկան համարվում է մսագործության, ալյուրաարտադրություն և նաֆտահանության խոշոր կենտրոնը։ Քաղաքը նաև համարվում է որսորդության և ձկան առաջնային մշակման և ծովամթերքի կենտրոնը։


== Կլիմա ==


== Եղբայր քաղաքներ ==

 Հիոս, Վրաստան
 Աշդոդ, Իսրայել
 Ռեուս, Իսպանիա
 Ֆերմո, Իտալիա
 Սիենֆուեգոս, Կուբա
 Դալյան, Չինաստան
 Պյուրա, Պերու
 Ջեքսոնվիլ, ԱՄՆ
 Տալկաուանո, Չիլի


== Ծանոթագրություններ ==


== Գրականություն ==
Вачнадзе Г. Н. Деловая Аргентина. Экономика и связи с Россией в 2000-08 гг.. — М.: ФГУП «ПИК ВИНИТИ», 2008. — Т. VIII-IX. — 236 с. — ISBN 5-900034-43-7


== Արտաքին հղումներ ==
(Իսպաներեն) The Administration of the City
Կաստել Վոլտուրնո

Կաստել Վոլտուրնո (իտալերեն՝ Castel Volturno ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 18 654 մարդ։ Բնակչության խտություն կազմում է 259 մարդ/կմ²։ Զբաղեցնում է 72 կմ² մակերես տարածք։ Փոստային ինդեքս՝ 81030, հեռախոսային կոդ՝ 0823։
Հայրենիք (ակումբ)

Անվան այլ կիրառումների համար տե՛ս՝ Հայրենիք (այլ կիրառումներ)Հայրենիք, Հայաստանում գործող հասարակական նախաձեռնություն։ Նախաձեռնության հիմնադիր-անդամն է Ավագ Հարությունյանը։
Ակումբը առավելապես հայտնի է Հայաստանի քաղաքական պատմությանը նվիրված եզակի ու անտիպ գրքերի հրատարակությամբ և վերահրատարակությամբ։


== Պատմություն ==


== Ակումբի առավել նշանակալի հրատարակությունները և վերահրատարակությունները ==
Բարսեղեան Արմենակ, Ցեղակրօն Շարժումը։ Հրատարակիչ` «Հայրենիք» ակումբ։ Երեւան, 2009, 33 էջ


== Գրականություն ==
Կյանք են առնում եզակի ու անտիպ գրքերը ։ [Հարցազրույց «Հայրենիք ակումբ» հաս. նախաձեռն. հիմնադիր-անդամ Ա.Հարությունյանի հետ / Գրի առավ Գ.Գևորգյանը] // Տեղեկագիր. – 2013. – Թիվ 3. – Էջ 34-35։


== Ծանոթագրություններ ==
Դենտաֆոբիա

Դենտաֆոբիա, վախ ստոմատոլոգիական բուժումից։ Մարդիկ, ովքեր տառապում են դենտաֆոբիայով, դիմում են ատամնաբույժի ծայրահեղ դեպքերում, օրինակ՝ երբ զգում են սուր ատամնացավ կամ առաջացել է բորբոքում։
Մեր օրերում տարբեր աստիճանի վախ ատամնաբույժից ունի աշխարհի բնակչության գրեթե ամեն երրորդ մարդը։ դենտաֆոբիա ունենալուն ավելի հակված են կանայք, քան տղամարդիկ, և երիտասարդները՝ ավելի, քան մեծահասակները ։


== Պատճառներ ==


===== Անմիջական փորձ =====
Այս վախի հիմնական պատճառներից մեկը համարվում է ատամնաբույժին նախորդ այցերի բացասական փորձը։ Շատ մարդիկ ասել են, որ իրենց վախը սկսվել է դժվար, ցավոտ կամ տրավմատիկ ատամնաբուժական միջամտությունից հետո։ Այնուամենայնիվ, միայն դրանով չէ բացատրվում ֆոբիայի առաջացումը։ Կարևոր է բժշկի վերաբերմունքը հիվանդի նկատմամբ։ Հաճախ ատամնաբույժի անտարբեր, սառը, անուշադիր վերաբերմունքը կարող է դառնալ ֆոբիայի առաջացման։
Պատճառների մասին խոսելիս հաճախ նշում են նաև ատամնացավի առանձնահատկությունները։ Կյանքի համար կարևոր օրգանների՝ գլխուղեղի, տեսողության օրգանների մոտ գտնվելը ատամնացավը դարձնում է ավելի կարևոր մարդու ինքնապահպանման բնազդի համար։


===== Այլ =====
Այլ մարդու բացասական փորձՎախը կարող է առաջանել նաև, երբ ծնողները տառապում են դենտաֆոբիայով։ Նրանց վարքը և էմոցիանալ վիճակը ստոմատոլոգի այցելելիս կարող է գիտակցաբար կամ անգիտակցաբար փոխանցվել երեխային։

ՄեդիաՍտոմատոլոգների բացասական պատկերները ֆիլմերում, մուլտֆիլմերում։

Բժշկության այլ ոլորտներում բացասկան փորձ
Անօգնականության զգացում և վերահսկողության կորուստՀիվանդը ի վիճակի չի լինում հսկողության տակ պահել ընթցքը, դա բերում է անօգնականության զգացման, որն էլ իր հերթին վախ է առաջացնում։


== Պայքարի մեթդներ ==
Հոգեթերապիա;
սեդացիայի կիրառում (դեղորայքային քուն), հիվանդի լարվածության նվազման և հանգստացման համար ստոմատոլոգիական ընթացակարգի ժամանակ


== Տես նաև ==
Ֆոբիաների ցանկ


== Ծանոթագրություններ ==


== Արտաքին հղումներ ==
Ինչպես ազատվել դենտաֆոբիայից
4–րդ դար

4–րդ դարը տևել է 301-400 թթ. Գրիգորյան օրացույցով։


== Իրադարձություններ ==
Պալլավով պետության հզորացումը Հնդկաստանում։
301 թ. Հայաստանում ընդունվեց քրիստոնեությունը, որպես պետական կրոն։
301 թ. ստեղծվեց Սան-Մարինո պետությունը։
Պիկտերը Հյուսիսային Շոտլանդիայում ընդունում են քրիստոնեությունը։
Լախմիդյան թագավորության ստեղծումը Միջագետքի սահմանին։
Բահրեյնի միացումը Սասանյաններին։
Էգրիսիին միանում է Աջարիան։
Եթովպիան ժամանակավորապես գրավում է Յեմենը։
Հայաստանը բաժանվեց երկու մասի
Սուսերամարտն ամառային II Օլիմպիական խաղերում — ռապիրա վարպետների միջև

Ամառային II Օլիմպիական խաղերում սուսերամարտի տղամարդկանց՝ վարպետների միջև ռապիրայի մրցումներն անցկացվել են մայիսի 22-ից 25-ը և 27-ից 28-ը։ Մասնակցել են 7 երկրների 59 մարզիկ։


== Մեդալակիրներ ==


== Մրցումներ ==


=== Առաջին շրջան ===


=== Քառորդ եզրափակիչ ===


=== Լրացուցիչ շրջան ===


=== Կիսաեզրափակիչ ===


=== Եզրափակիչ ===


=== Մխիթարական եզրափակիչ ===


== Ծանոթագրություններ ==


== Արտաքին հղումներ ==
Խաղերի պաշտոնական արձանագրություն Archived 2004-08-30 at the Wayback Machine. (անգլ.)
Խաղերի արդյունքներ Archived 2005-01-13 at the Wayback Machine. (լեհ.)
Վիլիտա

Վիլիտա (էստ․՝ Vilita), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հունվարի 22

Հունվարի 22, տարվա 22-րդ օրն է։

Տարվա ավարտին մնում է 343 (նահանջ տարիներին՝ 344) օր։


== Դեպքեր ==
1905՝ «Արյունոտ կիրակին» Սանկտ-Պետերբուրգում
1974 - Վիկտոր Համբարձումյանը ընտրվեց Նյու Յորքի ակադեմիայի պատվավոր անդամ
2006 - Էվո Մորալեսը դառնում է Բոլիվիայի առաջին բնիկ ծագումով նախագահը։


== Ծնունդներ ==
1440 - Իվան III Վասիլևիչ, Մոսկվայի մեծ իշխան
1561 - Ֆրենսիս Բեկոն, անգլիացի փիլիսոփա, պատմաբան (մ. 1626).
1788 - Ջորջ Բայրոն, անգլիացի բանաստեղծ (մ. 1824)
1876 - Հայկ Բադիկյան, ամերիկահայ քանդակագործ (մ. 1950)։
1898 - Սերգեյ Էյզենշտեյն, սովետական կինոռեժիսոր (մ. 1948).
1908 - Լև Լանդաու, սովետական ֆիզիկոս (մ. 1968).
1911 - Բրունո Կրայսկի, ավստրիացի պետական գործիչ (մ. 1990)
1921 - Առնո Բաբաջանյան, հայ կոմպոզիտոր (մ. 1983)
1922 - Սուրեն Աղաբաբյան, հայ գրականագետ (մ. 1986)։
1980 - Ջոնատան Վուտգեյթ, անգլիացի ֆուտբոլիստ, պաշտպան


== Մահեր ==
1901 - Վիկտորիա թագուհի, Մեծ Բրիտանիայի թագուհի (ծն. 1819)
1936 - Եղիշե Թադևոսյան, հայ գեղանկարիչ (ծն. 1870 թ.)։
1945 - Ղազարոս Ավագյան,լեյտենանտ
1979 - Երվանդ Քոչար, հայ նկարիչ, քանդակագործ (ծ. 1899)
1993 - Կոբո Աբե, ճապոնացի արձակագիր և դրամատուրգ (ծ. 1924)


== Տոներ ==


== Պետական տոներ ==
Իսլանդիա՝ Թորաբլոութ
Լեհաստան՝ Պապիկների օր
Ուկրաինա՝ Միավորման օր
Կամպոկիարո

Կամպոկիարո (իտալերեն՝ Campochiaro), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 634 մարդ, բնակչության խտությունը կազմում է 18 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 86020, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0874 789131


== Արտաքին հղումներ ==
Վիճակագրության ազգային ինստիտուտ (անգլ.)


== Ծանոթագրություններ ==
(7622) Պերգոլեզի

(7622) Պերգոլեզի (անգլ.՝ Pergolesi), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,317349 ա. մ., առավելագույնը մոտենում է 2,1053 ա. մ. հեռավորության վրա և հեռանում 2,5294 ա. մ.։ Արեգակի շուրջ մեկ ամբողջական պտույտ է կատարում 1288,5 երկրային օրվա ընթացքում, իր ուղեծրով շարժվելով միջինում 0,279394 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7622) Պերգոլեզի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիկտոր Բոնդարև

Վիկտոր Նիկոլաևիչ Բոնդարև (դեկտեմբերի 7, 1959(1959-12-07), Novobogoroditskoye, ՌԽՖՍՀ, ԽՍՀՄ), ռուսաստանյան զորահրամանատար, Ռուսաստանի Դաշնության Օդատիեզերական Ուժերի գլխավոր հրամանատարը՝ 2015 թվականի օգոստոսի 1-ի, գեներալ-գնդապետ։ Ռուսաստանի Դաշնության հերոս (2000)։
Ռուսաստանի Ռազմաօդային Ուժերի գլխավոր հրամանատարը 2012—2015 թվականներին։


== Կենսագրություն ==
Ծնվել է 1959 թվականի դեկտեմբերի 7-ին։
1981 թվականին ավարտել է Վ.Պ.Վ.Չկալովի անվան Օդաչուների բորիսոգլեբյան բարձրագույն ռազմական ավիացիոն ուսումնարանը։

Մասնակցել է՝ 
Ռուսաստանի Դաշնության վաստակավոր ռազմական օդաչու է։ Ունի «օդաչու-դիպուկահար» դասային որակավորումը։


== Զինվորական կոչումները ==
2014 թվականի օգոստոսի 11 — գեներալ-գնդապետ,
2012 թվականի օգոստոսի 9 — գեներալ-լեյտենանտ,
2005 թվական — գեներալ-մայոր։


== Հետաքրքիր փաստեր ==
Կարմիր հրապարակում 2015 թվականի մայիսի 9-ի Հաղթանակի օրվա շքերթի ժամանակ որպես օդաչու վարել է Տու-160 ռազմավարական ծանր ռմբակոծիչ ինքնաթիռը։


== Պարգևների ==
Ռուսաստանի Դաշնության հերոս (21 ապրիլի, 2000 թվական)
Արիության շքանշան
«ԽՍՀՄ Զինված Ուժերում ծառայության համար» III աստիճանի շքանշան
ԽՍՀՄ-ի մեդալներ
ՌԴ մեդալներ


== Ծանոթագրություններ ==


== Հղումներ ==
 Վիկտոր Բոնդարև «Երկրի հերոսներ» կայքում
Бондарев Виктор Николаевич на сайте МО РФ Archived 2015-12-08 at the Wayback Machine.
Պելինովկա

Պելինովկա (ուկրաիներեն՝ Пелинівка), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1500 թվականին։
2001 թվականի տվյալներով Պելինովկա գյուղում բնակվում էր 338 մարդ։ Բնակավայրը զբաղեցնում է 1105 կմ² տարածք։ Բնակչության խտությունը կազմում էր 305,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվոլգինսկի շրջան

Իվոլգինսկի շրջան (ռուս.՝ Иволгинский район, բուրյաթերեն՝ Эбилгэ, Ивалгын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1939 թվականին։ Վարչական կենտրոնը՝ Իվոլգինսկ։


== Աշխարհագրություն ==
Շրջանի տարածքի մակերեսը կազմում է 2663 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 38239 մարդ։ Բնակչության խտությունը կազմում էր 14, 36 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դոներսդորֆ

Դոներսդորֆ (գերմ.՝ Donnersdorf), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1945 մարդ։ Զբաղեցնում է՝ 26,97 կմ² տարածք։ Պաշտոնական կոդ 09 6 78 124։


== Ծանոթագրություններ ==


== Արտաքին հղումներ ==
Պաշտոնական կայք
Թրակիա (ավտոմայրուղի)

Թրակիա A1 ավտոմայրուղի (բուլղար․՝ Автомагистрала A1 „Тракия“) կամ Թրակիայի ավտոմայրուղի, ավտոմայրուղի Բուլղարիայում, որը միացնում է Սոֆիան (սկիզբ), Պլովդիվը և Բուրգասը (ավարտ)։ Անվանվել է համանուն պատմական շրջանի պատվին, որի մի մասը մտել է Բուլղարիայի կազմի մեջ։ Ընդհանուր երկարությունը 360 կմ է։ Մայրուղու վերջին հատվածի պաշտոնական բացումը եղել է 2013 թվականի հուլիսի 15-ին, իսկ շինարարությունն ընթացել է ավելի քան 40 տարի։ Թրակիայի ավտոմայրուղին ներկայումս առաջինն է երկրում իր երկարությամբ․ A2 «Խեմուս» ավտոմայրուղու երկարությունը 167 կմ է՝ ծրագրված 433 կմ-ի փոխարեն։
A1-ը միանում է Սոֆիայի օղակաձև ճանապարհի արևմտյան մասին և թույլ է տալիս արագ դուրս գալ A2 «Խեմուս» և A3 «Լյուլին» ավտոմայրուղիներ։ Հետագայում հնարավոր է միանա նաև A7 «Կալոտինա»-ի հետ և Սոֆիայի հյուսիսային անցատեղիին՝ Սոֆիայի երթևեկության խտությունը թեթևացնելու համար։ Ամենավերջում՝ Բուրգասի մոտ Թրակիայի ավտոմայրուղին միանում է A5 «Չերնո Մորե»-ին, որը հնարավորություն է տալիս ավելի արագ հասնել Վառնա և սևծովյան առողջավայրեր։ 169-րդ կմ-ի վրա՝ Օրիզովո ճանապարհային հանգույցի վրա կա ճամփաբաժան՝ տանող A4 «Մարիցա», որը Թրակիայի ավտոմայրուղին միացնում է թուրքական սահմանով անցնող ճանապարհն (Կապիտան Անդրեևո բնակավայր)։ Հանգույցը գտնվում է Պլովդիվի և Չիրպանի միջև՝ Պերվոմայից մոտավորապես 5 կմ հյուսիս։


== Պատմություն ==
Ճանապարհի շինարարությունն սկսվեց 1973 թվականին։ Սոֆիայից Նովի Խան տանող հատվածի առաջին 10 կմ-ը կառուցվել է 1978 թվականին, իսկ 1984 թվականին ավտոմայրուղին երկարացրին մինչև Պլովդիվ՝ Բուլղարիայի երկրորդ քաղաքն ըստ մեծության։ 1995 թվականին ավարտին հասցվեց Պլովդիվ-Պլոդովիտովո ճանապարհային հանգույցի միջև ընկած 32 կմ-անոց հատվածը․ կառուցումն իրականացվեց Վերակառուցման և զարգացման եվրոպական բանկի ֆինանսավորմամբ։ 2000 թվականին Եվրոպայի ներդրումային բանկը գումար հատկացրեց ևս 2 հատվածների շինարարության համար՝ Օրիզովոյից Ստարա Զագորա ճանապարհային հանգույցներ ու Կարնոբատից Բուրգաս տանող հատվածների համար։ Մինչև Ստարա Զագորա տանող հատվածն ավարտին են հասցրել 2007 թվականին, իսկ 1 տարի առաջ շահագործման հանձնեցին Բուրգասի մոտ գտնվող վերջին հատվածը։
2005 թվականին շինարարությունը նշանավորվեց Բուլղարիայի կառավարության և պորտուգալական ընկերության միջև կնքված 35 տարվա սկանդալային պայմանագրով, որով ծրագրվում էր կառուցել ճանապարհն առանց սերբական սահմանից տենդերային գործողությունների (Կալոտինա-Բուրգաս անցակետ), սակայն պայմանագիրը լուծարվեց 2008 թվականին, իսկ Ստարա Զագորա-Կարնոբատ հատվածը կառուցվեց Եվրամիության կառույցային ֆոնդերի միջոցներով։
2009-2010 թվականներին բանակցություններ էին ընթանում Ստարա Զագորայի, Նովայա Զագորայի, Յամբոլ-արևմուտք ճանապարհային հանգույցի և Կարնոբատի միացման համար։ Այդ ճանապարհի ընդահանուր երկարությունը 116.8 կմ էր։ 2012 թվականի կեսերին բացվեցին այս ճանապարհների միջև ընկած առաջին հատվածները, իսկ 2013 թվականի հուլիսի 15-ին բացվեց Յամբոլ-արևմուտք ճանապարհային հանգույց-Կարնոբատ ճանապարհի վերջին հատվածը։


== Հատվածներ ==


== Պատկերասրահ ==

		
		
		


== Ծանոթագրություններ ==
Գրուշկովցի (այլ կիրառումներ)

Գրուշկովցի, կարող է վերաբերել՝

Գրուշկովցի - գյուղ, Ուկրաինայի Խմելնիցկիի մարզի Լետիչևի շրջանում
Գրուշկովցի - գյուղ, Ուկրաինայի Վիննիցայի մարզի Կալինովկայի շրջանում
Լեդերհեքի Զուլցդորֆ

Լեդերհեքի Զուլցդորֆ (գերմ.՝ Sulzdorf an der Lederhecke), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 1159 մարդ (դեկտեմբերի 31, 2010 թվական)։ Զբաղեցնում է 36,41 կմ² մակերես տարածք։


== Ծանոթագրություններ ==
Իմպակտ իրադարձություն

Իմպակտ իրադարձություն, աստղագիտական օբյեկտների միջև բախում, որը հանգեցնում է չափելի հետևանքների։ Իմպակտ իրադարձությունները ֆիզիկական հետևանքներ ունեն և, ինչպես պարզվել է, պարբերաբար տեղի են ունենում մոլորակային համակարգերում, թեև դրանցից առավել հաճախները կապված են աստերոիդների, գիսաստղերի կամ մետեորիտների հետ և ունեն նվազագույն ազդեցություն։ Երբ մեծ օբյեկտները ազդում են երկրային մոլորակների վրա, ինչպիսիք են երկիրը, կարող են զգալի ֆիզիկական և կենսոլորտային հետևանքներ առաջանալ, թեև մթնոլորտը մեղմացնում է մթնոլորտային մուտքի միջոցով բազմաթիվ մակերեսային ազդեցությունները։ Իմպակտ խառնարաններն ու կառույցները հանդիսանում են արեգակնային համակարգի շատ պինդ օբյեկտներում ռելիեֆի գերիշխող ձևեր և ներկայացնում են դրանց հաճախականության և մասշտաբի առավել ուժեղ էմպիրիկ ապացույցները։
Ըստ երևույթին, իմպակտ իրադարձությունները զգալի դեր են խաղացել Արեգակնային համակարգի էվոլյուցիայի վրա։ Իմպակտ իրադարձությունները զգալիորեն ազդել են երկրի պատմության վրա, ներգրավված են եղել Երկիր-Լուսին համակարգի ձևավորման, կյանքի էվոլյուցիոն պատմության և Երկրի վրա ջրի ծագման մեջ։
Մարդկության պատմության ողջ ընթացքում հաղորդվել Է երկրի հետ հարյուրավոր բախումների (և պայթող բոլիդների) մասին, ընդ որում դրանցից մի քանիսը հանգեցրել են մարդկանց մահվան, վնասվածքների, նյութական վնասի կամ տեղական այլ նշանակալի հետևանքների։
Մեր ժամանակներում արձանագրված ամենանշանակալի իրադարձություններից մեկը 1908 թվականին Սիբիրում տեղի ունեցած Թունգուսի իրադարձությունն էր։ 2013 թվականի Չելյաբինսկի երկնաքարը մեր ժամանակներում հայտնի միակ նման միջադեպն է, որը բազմաթիվ վնասվածքների Է հանգեցրել, բացառությամբ Չինաստանում 1490 թվականի իրադարձության՝ Ցզին-Յանի մասնակցությամբ։ Չելյաբինսկի երկնաքարը ամենախոշոր գրանցված օբյեկտն է, որը գետին է բախվել Թունգուսի իրադարձությունից հետո։
Comet Shoemaker–Levy 9 գիսաստղի հարվածն ապահովել է արեգակնային համակարգի օբյեկտների ոչ երկրային բախման առաջին ուղիղ դիտարկումը, երբ գիսաստղը փլուզվեց և Յուպիտերի հետ բախվեց 1994 թվականի հուլիսին։ Էքստրասոլյար բախումը նկատվել է 2013 թվականին, երբ երկրային զանգվածային բախումը հայտնաբերվել է ID8 աստղի շուրջ՝ NASA Spitzer տիեզերական աստղադիտակի NGC 2547 աստղային կուտակում և հաստատվել ցամաքային դիտարկումներով։ Իմպակտային իրադարձությունները գիտական ֆանտաստիկայի սյուժետային և ֆոնային տարր էին։
2018 թվականի ապրիլին B612 հիմնադրամը հայտնել է, որ նրանք հարյուր տոկոսով վստահ են, որ նրանց կզարմացնի «ավերիչ աստերոիդը», բայց նրանք հարյուր տոկոսով վստահ չեն, թե երբ։ Նաև 2018 թվականին ֆիզիկոս Սթիվեն Հոքինգն իր վերջին՝ «Մեծ հարցերի հակիրճ պատասխանները» գրքում աստերոիդների բախումն անվանել է մոլորակի համար ամենամեծ սպառնալիքը։ 2018 թվականի հունիսին ԱՄՆ-ի գիտության և տեխնիկայի ազգային խորհուրդը նախազգուշացրել է, որ Ամերիկան պատրաստ չէ աստերոիդի հետ բախման, և մշակել ու հրապարակել է «երկրի հետ մերձեցման պատրաստականության ապահովման գործողությունների ազգային պլանը»՝ ավելի լավ նախապատրաստվելու համար։


== Ծանոթագրություններ ==


== Արտաքին հղումներ ==
Երկրի Վրա Ազդեցության Տվյալների Բազա
Երկրի Վրա Ազդեցության Ծրագիր
Հետազոտություն՝ Հյուսիսամերիկյան hարվածային Խառնարանների
Պազիոլ

Պազիոլ (ֆր.՝ Paziols), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 517 մարդ, բնակչության խտությունը` 18.45 մարդ/կմ²։ Բնակավայրը զբաղեցնում է 28.02 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 325 աշխատունակ (15-64 տարեկան) բնակիչ, որոնցից ակտիվ էին 217-ը, իսկ ոչ ակտիվները` 108։ Ակտիվության ցուցանիշը կազմում է 66,8 %։ 217 աշխատունակ մարդկանցից աշխատել է 176 անձ (100 տղամարդ և 76 կին)։ Գործազուրկ են եղել 41 անձ (20 տղամարդ և 21 կին)։ 108 անաշխատունակներից 15-ը եղել են աշակերտներ կամ ուսանողներ, 44-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հարություն Կուժունի

Հարություն Կուժունի (Ճերճերյան) Զաքարիայի (մայիսի 2, 1918(1918-05-02) - մայիսի 11, 1976(1976-05-11), Բեյրութ, Լիբանան), սփյուռքահայ հասարակական-քաղաքական գործիչ։
Հնչակյան կուսակցության անդամ (1935 թվականից)։ 1953 թվականին ընտրվել է հնչակյան կուսակցության Լիբանանի վարչության քարտուղար, 1965 թվականից՝ կուսակցության կենտրոնական վարչության քարտուղար։ Եղել է խաղաղության համաշխարհային խորհրդի անդամ, որպես Լիբանանի պատվիրակության անդամ մասնակցել Հելսինկիի (1965 թվական) և Մոսկվայի (1973 թվական) խաղաղության համաժողովներին։ Եղել է «Լիբանան - ԽՍՀՄ բարեկամության ընկերության» վարչության անդամ։ Իր գործունեությամբ փորձել է նպաստել սփյուռք-հայրենիք կապերի զարգացմանն ու ամրապնդմանը։
Գուրևսկի շրջան

Անվան այլ կիրառումների համար տե՛ս՝ Գուրևսկի շրջան (այլ կիրառումներ)Գուրևսկի շրջան (ռուս.՝ Гурьевский район), մունիցիպալ շրջան Ռուսաստանի Դաշնության Կալինինգրադի մարզում։
Ստեղծվել է 1946 թվականին։ Վարչական կենտրոնը՝ Գուրևսկ։


== Աշխարհագրություն ==
Շրջանի տարածքի մակերեսը կազմում է 1363 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 54057 մարդ։ Բնակչության խտությունը կազմում էր 39,66 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոլգուտա

Կոլգուտա (ռուս.՝ Колгута), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Վերին Կամզաս գետի ձախ ափին՝ 8 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոցկի շրջան

Տոցկի շրջան (ռուս.՝ Тоцкий район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1934 թվականին։ Վարչական կենտրոնը՝ Տոցկոե։


== Աշխարհագրություն ==
Շրջանի տարածքի մակերեսը կազմում է 3100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 40022 մարդ։ Բնակչության խտությունը կազմում էր 12,91 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բոկիրա

Բոկիրա (պորտ.՝  Boquira), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Բոկիրա գավառի կազմի մեջ։ Բնակչությունը կազմում է 24 073 մարդ։ Գրավում է 1 430,780 կմ2 տարածք։ Բնակչության խտությունը՝ 16,8 մարդ/կմ²։


== Պատմություն ==
Քաղաքը հիմնադրվել է 1962 թվականի ապրիլի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 38.351.363,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.654,72 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,638 (տվյալները՝ ՄԱԿ-ի զարգացման ծրագրի
Տամմուռու

Տամմուռու (էստ․՝ Tammuru), գյուղ Էստոնիայի Պյարնումաա նահանգի Պաիկուսե շրջանում։
2011 թվականի տվյալներով գյուղում բնակվում էր 118 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեքսանդր Քիլանդ

Ալեքսանդր Քիլանդ (նորվ.՝  Alexander Kielland , փետրվարի 18, 1849(1849-02-18)[…], Սթավանգեր, Նորվեգիա - ապրիլի 6, 1906(1906-04-06)[…], Բերգեն, Նորվեգիա), 19-րդ դարի նորվեգական ռեալիզմի գրականության ամենանշանավոր ներկայացուցիչներից մեկը, ով մեծ ճանաչում է ստացել հատկապես իր պատմվածքների շնորհիվ։ Քիլանդը Հենրիկ Իբսենի, Բյոռնստեռնե Բյոռնսոնի և Յունաս Լիի հետ մտնում է նորվեգական գրականության «Չորս մեծերի» շարքը։


== Ընտանիք ==
Ծնվել է Նորվեգիայի Ստավանգեր նավահանգստային քաղաքում հարուստ վաճառականի ընտանիքում։ Եղել է Յենս Քիլանդի որդին և Գաբրիել Քիլանդի ծոռը։ Քիլանդի ավագ քույրը նորվեգացի գեղանկարիչ Քիթի Քիլանդն է։
Իր ընտանիքի անդամներն են եղել նաև նրա որդի Յենս Քիլանդը (1873–1926), քեռին՝ Յակոբ Օտո Լանգեն, զարմիկներ՝ Աքսել Քիլանդը, Անդերս Լանգեն, եղբորորդի՝ Յենս Մոնրադ Քիլանդը և նորվեգացի ճարտարապետ Յակոբ Քիլանդը։ Քիլանդի եղբոր աղջիկը՝ Աքսելին Քիլանդը ամուսնացել է նորվեգացի գրող Ագնար Միկլեի հետ։


== Մատենագիտություն ==


=== Պատմվածքներ ===
«Noveletter»
«Nye Noveletter»
«To Noveletter fra Danmark»


=== Վեպեր ===
«Գարմանը և Վորշեն»
«Աշխատողները»
«Էլսե»
«Սքիփր Վորշը»
«Ամուսնացած»
«Ֆորտունա»
«Ձյուն»
«Ամառային խնջույք»
«Յակոբ»


== Գրականություն ==
Gran, Gerhard von Lippe Alexander L. Kielland og hans samtid (P.T. Dreyer. 1992)
Grøndahl, Carl Henrik and Nina Tjomsland (editors) The Literary Masters of Norway, with Samples of Their Works (Tanum-Norli. 1978)
Hallgren, Bengt Skitt eller kanel: Omkring Alexander L. Kielland, aren 1878-1906 (Alba. 1987)
Lunde, Johannes Liv og kunst i konflikt: Alexander L. Kielland 1883-1906 : fra Gift til Jacob ; Omkring Napoleon (Gyldendal. 1975)
Nag, Martin Omkring samfunnsrefseren Alexander L. Kielland: Essays (Kvekerforlaget. 1999)
Obrestad, Tor To Par: Brevvekslingen Mellom Alexander L. Kielland Og Louise Og Viggo Drewsen (J.W. Cappelen. 1998)
Risa, Einar O. Mannen i speilet: Alexander L. Kielland i Stavanger 1888-1902 : en nedtur (Tiden Norsk. 1999)


== Ծանոթագրություններ ==
Միրսկոե

Միրսկոե (ռուս.՝ Мирское), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապրիր և թող մյուսներին մեռնել (այլ կիրառումներ)

Ապրիր և թող մյուսներին մեռնել, կարող է վերաբերել՝

Ապրիր և թող մյուսներին մեռնել - ռեժիսոր Գայ Հեմիլտոնի ֆիլմերից
Ապրիր և թող մյուսներին մեռնել - Յան Ֆլեմինգի երկրորդ վեպը բրիտանական գործակալ Ջեյմս Բոնդի մասին
Քրիստիան Ձակկարդո

Քրիստիան Ձակկարդո (իտալերեն՝ Cristian Zaccardo, դեկտեմբերի 21, 1981(1981-12-21), Ֆորմիջինե, Մոդենա (գավառ), Էմիլիա Ռոմանիա, Իտալիա), իտալացի ֆուտբոլիստ, պաշտպան, Միլան ակումբի խաղացող։


== Արտաքին հղումներ ==
Ձակկարդոյի պրոֆիլը Միլան ակումբի պաշտոնական կայքում
Էնգին Աքյուրեք

Էնգին Աքյուրեք (թուրքերեն՝ Engin Akyürek, հոկտեմբերի 12, 1981(1981-10-12), Անկարա, Թուրքիա), թուրք դերասան։


== Կենսագրություն ==
Էնգին Աքյուրեքը ծնվել է 1981 թվականի հոկտեմբերի 12-ին Անկարայում։ Նրա հայրը եղել է կառավարության աշխատակից, իսկ մայրը՝ տնային տնտեսուհի։ Ունի կրտսեր եղբայր։ 2002 թվականին Աքյուրեքը ավարտել է Անկարայի համալսարանի պատմության ֆակուլտետը։ 2004 թվականին մասնակցել է «Թուրքիայի աստղերը» (թուրքերեն՝ Turkiye’nin Yildizlari) հեռուստամրցույթին։ 2004- 2007 թվականներին նկարահանվել է «Օտարերկրացի փեսացուն» հեռուստասերիալում, որի ռեժիսորներն են եղել Յաղմուր Թայլանը և Դուրուլ Թայլանը։ 2006 թվականին նկարահանվել է Զեքի Դեմիրքուբուզի «Ճակատագիր» ֆիլմում։ Դրանից հետո մարմնավորել է մի քանի դերեր ինչպես կինոյում, այնպել էլ հեռուստասերիալներում։ 2010- 2012 թվականներին նկարահանվել է «Ո՞րն է Ֆաթմագյուլի հանցանքը» հեռուստասերիալում, ոչը ցուցադրվել է Kanal D հեռուստաընկերության եթերում։ 2014 թվականին նկարահանվել է «Կեղտոտ փողեր և սեր» հեռուստասերիալում՝ մարմնավորելով Օմերի դերը։ Հեռուստասերիալը ցուցադրվել է ATV հեռուստաընկերության եթերում։ «Դրամա ժանրի արտասահմանյան ֆիլմերի Սեուլի կինոփառատոնում» Օմերի դերի համար արժանացել է «տարվա լավագույն դերասան» մրցանակին։ 2015 թվականին նոմինացվել է Էմմի կինոմրցանակի՝ «լավագույն դերասան անվանակարգում»։


== Ծանոթագրություններ ==
Բարբարա Բրիլսկա

Բարբարա Բրիլսկա (լեհ.՝ Barbara Brylska, հունիսի 5, 1941(1941-06-05), Սկոտնիկի, Gmina Ozorków, Zgierz County, Q1803296?, Litzmannstadt District, Reichsgau Wartheland, Նացիստական Գերմանիա), թատրոնի և կինոյի լեհ դերասանուհի։ ԽՍՀՄ Պետական մրցանակի դափնեկիր (1977 թ.)։ Արժանացել է նաև մի շարք այլ մրցանակների ու պարգևների։


== Կենսագրություն ==
Բարբարա Բրիլսկան ծնվել է Լոձ քաղաքի մոտակայքում գտնվող Սկոտնիկի գյուղում։ Առաջին անգամ էպիզոդիկ դերով հանդես է եկել 15 տարեկանում ` «Երջանկության կրկնակոշիկները» (1958 թ.) ֆիլմում։ Սովորել է Լոձի բարձրագույն թատերական դպրոցում և մասնակցել թատերական խմբակի ներկայացումներին։ 1967 թվականին ավարտել է Վարշավայի թատրոնի, կինոյի և հեռուստատեսության բարձրագույն դպրոցը։ Մի քանի ֆիլմերից հետո, 1966 թվականին նկարահանվել է Բոլեսլավ Պրուսի վեպի մոտիվներով նկարահանված, Եժի Կավալերովիչի «Փարավոն» կինոնկարում ` կատարելով քրմուհի Կամայի դերը։ Բարբարա Բրիլսկային մեծ ճանաչում է բերել Եվայի դերը` 1972 թվականին նկարահանված «Սիրո անատոմիան» կինոնկարում։
Բարբարա Բրիլսկան նկարահանվել է նաև խորհրդային, չեխոսլովակյան, գերմանական և բուլղարական կինոնկարներում։ ԽՍՀՄ-ում նա հայտնի է դարձել 1975 թվականին նկարահանված, Էլդար Ռյազանովի «Ճակատագրի հեգնանք, կամ Բաղնիքդ անուշ» կինոնկարով։ Այդ ֆիլմում կատարած դերի համար արժանացել է ԽՍՀՄ պետական մրցանակի։
Բարբարա Բրիլսկան նկարահանվել է նաև «Բումերանգ» (1966 թ.), «Կյանքից առավել թանկ» (1966-1968 թթ.), «Բազեի հետքը» (1968 թ.), «Սպիտակ գայլեր» (1969 թ.), «Պան Վոլոդիյովսկի» (1969 թ.), «Ազատագրում» (1972 թ.), «Մահվան արխիվը» (1979 թ.), «Դաուն Հաուս» (2001 թ.), «Կազուս Բելլի» (2002 թ.), «Ճակատագրի հեգնանք. Շարունակություն» (2007 թ.) և այլ ֆիլմերում։


== Անձնական կյանքը ==
Բարբարա Բրիլսկան ամուսնացած է եղել երեք անգամ ` դերասան Եժի Զելնիկի, գիտնական Յան Բորովեցի և բժիշկ Լյուդվիգ Կոսմալի հետ։ Ունեցել է երկու երեխա` մեկ որդի և մեկ դուստր։ Դուստրը՝ դերասանուհի և մոդել Բարբարա Կոսմալը, 1993 թվականին զոհվել է ավտովթարից։


== Մասնակի ֆիլմագրությունը ==


== Ծանոթագրություններ ==
Չայքյոյ

Անվան այլ կիրառումների համար տե՛ս՝ Չայքյոյ (այլ կիրառումներ)Չայքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==